Document ID: 32015D0190

NÕUKOGU OTSUS (EL) 2015/190,
5. veebruar 2015,
Regioonide Komitee liikmete ja asendusliikmete ametisse nimetamise kohta ajavahemikuks 26. jaanuarist 2015 kuni 25. jaanuarini 2020
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 300 lõiget 3 ja artiklit 305,
võttes arvesse nõukogu 16. detsembri 2014. aasta otsust 2014/930/EL, millega määratakse kindlaks Regioonide Komitee koosseis (1),
võttes arvesse kõikide liikmesriikide ettepanekuid
ning arvestades järgmist:
(1)
Aluslepingu artikli 300 lõikes 3 nähakse ette, et Regioonide Komitee liikmed ja asendusliikmed, kes on piirkondlike ja kohalike organite esindajad, omavad ka piirkondlike või kohalike organite valimistel saadud mandaati või kannavad poliitilist vastutust valitud kogu ees.
(2)
Aluslepingu artikli 305 kohaselt nimetab nõukogu kõikide liikmesriikide ettepanekute põhjal viieks aastaks ametisse Regioonide Komitee liikmed ja sama palju asendusliikmeid.
(3)
Kuna Regioonide Komitee liikmete ja asendusliikmete ametiaeg lõppes 25. jaanuaril 2015, tuleb ametisse nimetada uued liikmed ja asendusliikmed.
(4)
Nõukogu võttis 26. jaanuaril 2015 vastu otsuse (EL) 2015/116, (2) millega nimetatakse 26. jaanuarist 2015 kuni 25. jaanuarini 2020 ametisse Belgia, Bulgaaria, Tšehhi, Taani, Eesti, Iirimaa, Kreeka, Hispaania, Prantsusmaa, Horvaatia, Itaalia, Küprose, Läti, Leedu, Luksemburgi, Ungari, Malta, Madalmaade, Austria, Portugali, Rumeenia, Sloveenia, Slovaki, Soome ja Rootsi valitsuste poolt esitatud liikmed ja asendusliikmed, Saksamaa valitsuse esitatud 23 liiget ja 23 asendusliiget ning Poola valitsuse esitatud 18 liiget ja 18 asendusliiget. Otsusest (EL) 2015/116 jäid välja liikmed ja asendusliikmed, kelle kandidatuurist ei olnud nõukogule 22. jaanuariks 2015 teatatud.
(5)
2. veebruaril 2015 ja 3. veebruaril 2015 esitati nõukogule Ühendkuningriigi valitsuse ettepanek koos liikmete ja asendusliikmete nimekirjaga ning Saksamaa valitsuse ettepanek ühe liikme ja ühe asendusliikme ametisse nimetamise kohta. Need liikmed ja asendusliikmed tuleks sarnaselt otsusega (EL) 2015/116 ametisse nimetatud liikmetele ja asendusliikmetele nimetada ametisse samuti 26. jaanuarist 2015 kuni 25. jaanuarini 2020. Seetõttu tuleks käesolevat otsust kohaldada tagasiulatuvalt alates 26. jaanuarist 2015. Kolmas otsus Regioonide Komitee ülejäänud liikmete ja asendusliikmete ametisse nimetamise kohta ajavahemikuks 26. jaanuarist 2015 kuni 25. jaanuarini 2020 võetakse vastu hilisemal kuupäeval,
ON VASTU VÕTNUD KÄESOLEVA OTSUSE:
Artikkel 1
Ajavahemikuks 26. jaanuarist 2015 kuni 25. jaanuarini 2020 nimetatakse Regioonide Komitee
-
liikmeteks isikud, kelle nimekiri on liikmesriikide kaupa esitatud I lisas,
-
asendusliikmeteks isikud, kelle nimekiri on liikmesriikide kaupa esitatud II lisas.
Artikkel 2
Käesolev otsus jõustub selle vastuvõtmise kuupäeval.
Seda kohaldatakse alates 26. jaanuarist 2015.
Brüssel, 5. veebruar 2015

Labels: 18
15